CELEX: 32021R1916
Language: lt
Date: 2021-11-03 00:00:00
Title: Komisijos reglamentas (ES) 2021/1916 2021 m. lapkričio 3 d. kuriuo dėl 4-amino-5-(3-(izopropilamino)-2,2-dimetil-3-oksopropoksi)-2-metilchinolin-3-karboksirūgšties įtraukimo į Sąjungos kvapiųjų medžiagų sąrašą iš dalies keičiamas Europos Parlamento ir Tarybos reglamento (EB) Nr. 1334/2008 I priedas (Tekstas svarbus EEE)

2021 11 4   
               
               
                  LT
               
               
                  Europos Sąjungos oficialusis leidinys
               
               
                  L 389/11
               
            
         KOMISIJOS REGLAMENTAS (ES) 2021/1916
         2021 m. lapkričio 3 d.
         kuriuo dėl 4-amino-5-(3-(izopropilamino)-2,2-dimetil-3-oksopropoksi)-2-metilchinolin-3-karboksirūgšties įtraukimo į Sąjungos kvapiųjų medžiagų sąrašą iš dalies keičiamas Europos Parlamento ir Tarybos reglamento (EB) Nr. 1334/2008 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1334/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose ir ant jų ir iš dalies keičiantį Tarybos reglamentą (EEB) Nr. 1601/91, reglamentus (EB) Nr. 2232/96 ir (EB) Nr. 110/2008 bei Direktyvą 2000/13/EB (1), ypač į jo 11 straipsnio 3 dalį,
         atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1331/2008, nustatantį maisto priedų, fermentų ir kvapiųjų medžiagų leidimų suteikimo procedūrą (2), ypač į jo 7 straipsnio 5 dalį,
         kadangi:
         
                     (1)
                  
                  
                     Reglamento (EB) Nr. 1334/2008 I priede pateiktas Sąjungos kvapiųjų medžiagų ir žaliavų, patvirtintų naudoti maisto produktuose ir ant jų, sąrašas ir nurodytos jų naudojimo sąlygos;
                  
               
                     (2)
                  
                  
                     Komisijos įgyvendinimo reglamentu (ES) Nr. 872/2012 (3) patvirtintas kvapiųjų medžiagų sąrašas ir tas sąrašas įtrauktas į Reglamento (EB) Nr. 1334/2008 I priedo A dalį;
                  
               
                     (3)
                  
                  
                     šis sąrašas gali būti atnaujintas pagal Reglamento (EB) Nr. 1331/2008 3 straipsnio 1 dalyje nustatytą bendrą procedūrą Komisijos iniciatyva arba gavus valstybės narės ar suinteresuotosios šalies paraišką;
                  
               
                     (4)
                  
                  
                     2015 m. vasario 24 d. Komisijai buvo pateikta paraiška leisti naudoti medžiagą 4-amino-5-(3-(izopropilamino)-2,2-dimetil-3-oksopropoksi)-2-metilchinolin-3-karboksirūgštį (FL Nr. 16.130) ir vieną iš jos druskų – hemisulfato monohidrato druską kaip kvapiąsias medžiagas įvairiuose maisto produktuose, kurie iš esmės priskiriami prie kelių Sąjungos kvapiųjų medžiagų ir žaliavų sąraše nurodytų maisto kategorijų. Remiantis paraiška, į maistą ketinama dėti kaip kvapiąsias medžiagas tik šią medžiagą ir jos hemisulfato monohidrato druskas, bet ne kitas šios medžiagos druskas. Komisija pranešė apie paraišką Europos maisto saugos tarnybai (toliau – Tarnyba) ir paprašė jos pateikti nuomonę. Komisija taip pat pagal Reglamento (EB) Nr. 1331/2008 4 straipsnį su paraiška supažindino valstybes nares;
                  
               
                     (5)
                  
                  
                     2016 m. lapkričio 30 d. priimtoje nuomonėje (4) Tarnyba įvertino medžiagos ir jos hemisulfato monohidrato druskos (abiejų medžiagų atveju FL Nr. 16.130) saugą. Ji pažymėjo, kad ši medžiaga keičia kvapiąsias savybes, ir padarė išvadą, kad jos ir tik jos hemisulfato monohidrato druskos naudojimas esant apskaičiuotam su maistu suvartojamam kiekiui nekelia susirūpinimo dėl saugos;
                  
               
                     (6)
                  
                  
                     atsižvelgiant į Tarnybos nuomonę, tikslinga leisti naudoti medžiagą FL Nr. 16.130 ir jos hemisulfato monohidrato druską kaip kvapiąsias medžiagas nurodytomis naudojimo sąlygomis, nes dėl jų naudojimo šiomis sąlygomis nekyla abejonių dėl saugos ir nesitikima, kad tai suklaidintų vartotojus. Kadangi į maistą kaip kvapiąją medžiagą taip pat ketinama dėti tik hemisulfato monohidrato druską, aiškumo sumetimais taip pat tikslinga aiškiai nurodyti, kad Reglamento (EB) Nr. 1334/2008 I priedo A dalies 2 skirsnio 1 pastaba tai medžiagai nėra taikoma;
                  
               
                     (7)
                  
                  
                     todėl Reglamento (EB) Nr. 1334/2008 I priedo A dalis turėtų būti atitinkamai iš dalies pakeista;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1334/2008 I priedo A dalis iš dalies keičiama pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 354, 2008 12 31, p. 34.
         
            (2)  OL L 354, 2008 12 31, p. 1.
         
            (3)  2012 m. spalio 1 d. Komisijos įgyvendinimo reglamentas (ES) Nr. 872/2012, kuriuo patvirtinamas Europos Parlamento ir Tarybos reglamente (EB) Nr. 2232/96 numatytas kvapiųjų medžiagų sąrašas, jis įtraukiamas į Europos Parlamento ir Tarybos reglamento (EB) Nr. 1334/2008 I priedą, ir panaikinamas Komisijos reglamentas (EB) Nr. 1565/2000 ir Komisijos sprendimas 1999/217/EB (OL L 267, 2012 10 2, p. 1).
         
            (4)  EFSA Journal 2017;15(1):4660.
      
      
         
            PRIEDAS
            Reglamento (EB) Nr. 1334/2008 I priedo A dalies 2 skirsnio 1 lentelėje po 16.127 įrašo įterpiamas šis įrašas, skirtas FL Nr. 16.130:
            
               
                           „16.130
                        
                        
                           4-amino-5-(3-(izopropilamino)-2,2-dimetil-3oksopropoksi)-2-metilchinolin-3-karboksirūgštis
                        
                        
                           1359963-68-0
                        
                        
                           2204
                        
                        
                            
                        
                        
                           Bent 99 % minimalios analitinės vertės (IR BMR MS)
                        
                        
                           Pastaba. Reglamento (EB) Nr. 1334/2008 I priedo A dalies 2 skirsnio 1 pastaba netaikoma šiai medžiagai.
                           Apribojimai naudoti kaip kvapiąją medžiagą, išreikštą kaip karboksirūgšties ir hemisulfato monohidrato druskos suma, išreikšta rūgštimi:
                           1.4 kategorijos maisto produktuose – ne daugiau kaip 10 mg/kg.
                           1.6.3 kategorijos maisto produktuose – ne daugiau kaip 30 mg/kg.
                           1.8 kategorijos maisto produktuose – ne daugiau kaip 30 mg/kg.
                           2.2.1 ir 2.2.2 kategorijų maisto produktuose – ne daugiau kaip 30 mg/kg.
                           3 kategorijos maisto produktuose – ne daugiau kaip 30 mg/kg.
                           4.2.3 kategorijos maisto produktuose – ne daugiau kaip 10 mg/kg.
                           4.2.4.1 kategorijos maisto produktuose – ne daugiau kaip 30 mg/kg.
                           4.2.4.2 kategorijos maisto produktuose – ne daugiau kaip 10 mg/kg.
                           4.2.5.1, 4.2.5.2, 4.2.5.3 ir 4.2.5.4 kategorijų maisto produktuose – ne daugiau kaip 30 mg/kg.
                           5.1 ir 5.2 kategorijų maisto produktuose – ne daugiau kaip 30 mg/kg.
                           5.3 kategorijos maisto produktuose – ne daugiau kaip 300 mg/kg.
                           5.4 kategorijos maisto produktuose – ne daugiau kaip 30 mg/kg.
                           6.3 kategorijos maisto produktuose – ne daugiau kaip 45 mg/kg.
                           7.2 kategorijos maisto produktuose – ne daugiau kaip 15 mg/kg.
                           8.3.1, 8.3.2 ir 8.3.3 kategorijų maisto produktuose – ne daugiau kaip 15 mg/kg.
                           8.3.4.1, 8.3.4.2 ir 8.3.4.3 kategorijų maisto produktuose – ne daugiau kaip 15 mg/kg.
                           11.2 kategorijos maisto produktuose – ne daugiau kaip 30 mg/kg.
                           12.4 kategorijos maisto produktuose – ne daugiau kaip 30 mg/kg.
                           12.5 kategorijos maisto produktuose – ne daugiau kaip 10 mg/l.
                           14.1.2, 14.1.3 ir 14.1.4 kategorijų maisto produktuose – ne daugiau kaip 7 mg/l.
                           14.1.5.1 ir 14.1.5.2 kategorijų maisto produktuose – ne daugiau kaip 7 mg/kg.
                           14.2.1 kategorijos maisto produktuose – ne daugiau kaip 7 mg/l.
                           14.2.2 ir 14.2.5 kategorijų maisto produktuose – ne daugiau kaip 10 mg/l.
                           15.1 kategorijos – ne daugiau kaip 30 mg/kg.
                           16 kategorijos maisto produktuose, išskyrus 1, 3 ir 5 kategorijoms priskiriamus produktus, – ne daugiau kaip 15 mg/kg.
                        
                        
                            
                        
                        
                           EMST“
                        
                     
                           4-amino-5-(3-(izopropilamino)-2, 2-dimetil-3oksopropoksi)-2-metilchinolin-3-karboksirūgšties hemisulfato monohidrato druska
                        
                        
                           1460210-04-1
                        
                        
                           2204.1
                        
                        
                            
                        
                        
                           Sinonimas: 3-chinolinkarboksirūgšties 4-amino-5-[2,2-dimetil-3-[(1-metiletil)amino]-3-oksopropoksi]-2-metil- sulfatas, hidratas (2:1:2).
                           Bent 99 % minimalios analitinės vertės (HPLC).